**Ma rog de viata**

*Ion Vatamanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Indura-te de omul bolnav.

El zace acum in nestire.

Adu-i satul de bastina la capatai.

Poate l-o auzi si s-o trezi.

E-un taran si moartea nu-l sperie,

dar mai vrea un pom sa sadeasca,

frunza sa-i creasca, pamantul s-adumbreasca

Cauta-n tine ramasitele timpului lui,

adu-le-ncoace, la capatai.

Poate le-o auzi si s-o trezi.

E-un taran si are noua copii,

asa ca nu se teme de moarte,

dar mai vrea s-ajunga un mar

de pe creanga de mar,

pentr u fiica mai mica.

Cata-ntre campuri izvorul de care tot spune.

Adu-i apa cu care-a crescut,

uda-i gura fierbinte.

Poate l-o racori si s-o trezi.

E-un taran, chemator de izvoare,

asa ca nu se teme de moarte,

da-l striga pamantul cu izvoarele lui.

Poate le-o gasi, cand s-o trezi.

M-am rugat pentr u tine, omule,

ca sa te pot trezi,

si, iata-ma, pe mine

acum pe patul tau